Legal Document

Category: 1609

Text:
8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.966 της 10/20 Οκτ.1977 (ΦΕΚ Α’325) (Διόρθ. Ημαρτ. εν ΦΕΚ Α’342 της 8 Νοεμ.1977) Περί τυποποιήσεως, συσκευασίας και ποιοτικού ελέγχου των προς εξαγωγήν προοριζομένων ξηρών σύκων και συκοπάστας. Έχοντες υπ’ όψει: 1.Τας διατάξεις: α)Του άρθρου 12 του Ν.Δ.3999/1959 «περί ελέγχου του εξαγωγικού εμπορίου και άλλων τινών διατάξεων». β)Του άρθρου 8 παρ.1 του Ν.Δ.2167/1952 «περί καταργήσεως του Γραφείου Προστασίας Ελληνικών σύκων και ρυθμίσεως των λόγω ταύτης προκυπτόντων ζητημάτων» ως ετροποποιήθη υπό του άρθρου 3 του Ν.Δ.2584/1953. 2.Την υπ’ αριθμ.1052/1977 γνωμοδότησιν του Συμβουλίου της Επικρατείας, προτάσει των επί της Γεωργίας και Εμπορίου Υπουργών, αποφασίζομεν: Άρθρον 8. Ποιοτικός έλεγχος σύκων. 1.Τα προοριζομένα δι’ εξαγωγήν σύκα και συκοπάστα υπόκεινται υποχρεωτικώς εις ποιοτικόν έλεγχον προς διαπίστωσιν της τηρήσεως των διατάξεων του παρόντος, ενεργούμενον εις τας εγκαταστάσεις επεξεργασίας και συσκευασίας σύκων και συκοπάστας, τους σιδηροδρομικούς σταθμούς, τους λιμένας και αερολιμένας εξαγωγής. Οι ιδιοκτήται ή ενοικιασταί των λειτουργουσών ως άνω εγκαταστάσεων υποχρεούνται όπως παρέχουν, απροφασίστως, άπαντα τα κατά την κρίσιν των οργάνων ελέγχου απαραίτητα μέσα διενεργείας της δειγματοληψίας και συσκευασίας των λαμβανομένων δειγμάτων. 2.Ο εν παρ.1 έλεγχος ασκείται υπό της αρμοδίας Διευθύνσεως Γεωργίας δια των τεχνικών υπαλλήλων αυτής Κλάδου ΑΤ1 Γεωπονικού οριζομένων κατά τα κεκανονισμένα υπό του αρμοδίου Διευθυντού Γεωργίας ως Ελεγκτών των οποίων αι αρμοδιότητες ορίζονται εν τοις επομένοις. 3.Ο αυτός ως άνω έλεγχος διενεργείται κατόπιν αιτήσεως του ενδιαφερομένου εξαγωγέως υποβαλλομένης είτε απ’ ευθείας είτε μέσω του αρμοδίου Ελεγκτού προς την αρμοδίαν Διεύθυνσιν Γεωργίας είκοσι τέσσαρας (24) ώρας τουλάχιστον προ της φορτώσεως των σύκων και συκοπάστας. 4.Δια την διενέργειαν του ποιοτικού ελέγχου λαμβάνονται υπό των Ελεγκτών δείγματα εκ των προς εξαγωγήν σύκων και συκοπάστας, άτινα συσκευαζόμενα μεταφέρονται εις το εργαστήριον της αρμοδίας Διευθύνσεως Γεωργίας προκειμένου να υποστούν εν αυτώ ποιοτικήν ανάλυσιν δια τον προσδιορισμόν των εν άρθροις 3 και 5 αντιστοίχως χαρακτηριστικών και ποσοστών των εκ πάσης φύσεως βλαβών ως και δια την διεξαγωγήν ερεύνης και δοκιμών επ’ αυτών, δια την ποιοτικήν βελτιώσίν των. 5.Την εργαστηριακήν ποιοτικήν εξέτασιν διενεργεί ο προϊστάμενος του εργαστηρίου, όστις εκδίδει σχετικήν γνωμάτευσιν, εν ελλείψει δε τοιούτου έτερος Γεωπόνος έχων σχετικήν πείραν, βοηθούμενος εις το έργον του υπό βοηθών αναλυτών Γεωπόνων μονίμων δημοσίων υπαλλήλων εκτελούντων την εργασίαν ταύτην παραλλήλως προς τα κύρια καθήκοντά των, οριζομένων δι’ αποφάσεως του Διευθυντού Γεωργίας. 6.Δια την επικούρησιν του έργου των Ελεγκτών, την υποβοήθησιν των προϊσταμένων των εργαστηρίων του ποιοτικού ελέγχου, την παρασκευήν και διακίνησιν των προς έλεγχον δειγμάτων και την εξυπηρέτησιν των εργαστηριακών αναγκών επιτρέπεται η πρόσληψις: α)Μέχρι δύο (2), κατά νομόν, ιδιωτών Γεωπόνων πτυχιούχων Ανωτάτων Γεωπονικών Σχολών, ως επικουρικών Ελεγκτών. β)Μέχρι τεσσάρων (4), κατά νομόν, ιδιωτών Γεωπόνων Ανωτάτων Γεωπονικών Σχολών ή του οικείου Τμήματος των ΚΑΤΕ ή τελειοφοίτων Ανωτάτων Γεωπονικών Σχολών, εν ελλείψει των εν παρ.5 βοηθών, ως αναλυτών βοηθών του προϊσταμένου του εργαστηρίου ποιοτικού ελέγχου. γ)Ενός, κατά εργαστήριον, παρασκευαστού πτυχιούχου του οικείου Τμήματος των Κ.Α.Τ.Ε. ή ετέρου έχοντος σχετικήν πείραν και  δ)Μέχρι τεσσάρων (4), κατά εργαστήριον, εργατών. 7.Το εν τη προηγουμένη παραγράφω προσωπικόν προσλαμβάνεται επί σχέσει εργασίας Ιδιωτικού Δικαίου ωρισμένου χρόνου, δι’ αποφάσεως του αρμοδίου Διευθυντού Γεωργίας και αμείβεται κατά τας εκάστοτε ισχυούσας συλλογικάς συμβάσεις εργασίας ή αποφάσεις κ.λπ. Εν τη αυτή αποφάσει ορίζεται ο αριθμός των εξ εκάστης ειδικότητος προσλαμβανομένων και η διάρκεια απασχολήσεως εκάστου εξ αυτών μη δυναμένη να υπερβή τους τέσσαρας (4) μήνας κατ’ έτος. Εις περίπτωσιν καθ’ ην εκκρεμεί διεξαγωγή διατεταγμένης ερευνητικής εργασίας η διάρκεια της απασχολήσεως δύναται να παραταθή μέχρι πέρατος της εργασίας ταύτης. 8.Η εργαστηριακή ποιοτική εξέτασις των λαμβανομένων δειγμάτων σύκων διενεργείται προκειμένου μεν δι’ εξαγωγάς μέσω πόλεων εις ας υφίστανται εργαστήρια ποιοτικού ελέγχου υπό των προϊσταμένων των εργαστηρίων, προκειμένου δε δι’ εξαγωγάς μέσω πόλεων εις ας δεν υφίστανται τοιαύτα εργαστήρια υπό των αρμοδίων Ελεγκτών. 9.Σύκα προσκομιζόμενα προς έλεγχον και κρινόμενα υπό του Ελεγκτού ή των επικουρικών τοιούτων ως μη ανταποκρινόμενα προς τα γενικά ποιοτικά χαρακτηριστικά του εμπορικού ποιοτικού τύπου δι’ ου έχουν σημανθή παρά του εξαγωγέως δεν δειγματίζονται δι’εργαστηριακήν εξέτασιν και απορρίπτονται. 10.Εν περιπτώσει διαφωνίας του εξαγωγέως προς την κρίσιν του ασκήσαντος τον ποιοτικόν έλεγχον Γεωπόνου ή προς τα αποτελέσματα της γενομένης παρά του εργαστηρίου αναλύσεως ούτος δικαιούται να ζητήση εντός τεσσάρων (4) ημερών, δι’ αιτήσεώς του, υποβαλλομένης εις την αρμοδίαν Διεύθυνσιν Γεωργίας απ’ ευθείας ή μέσω του Ελεγκτού, τον επανέλεγχον του φορτίου. Η επανάληψις του ποιοτικού ελέγχου διενεργείται υπό των αρμοδίων Εποπτών ή εν ελλείψει αυτών υπό των ασκούντων εποπτείαν Γεωπόνων. Η απόφασης του Επόπτου είναι ανέκκλητος. 11.Φορτία σύκων, κριθέντα μετά τον επανέλεγχον ως ακατάλληλα προς εξαγωγήν, κατώτερα δε ποιοτικώς και του τελευταίου εμπορικού ποιοτικού τύπου, απαγορεύεται όπως μεταφερθούν εις ετέρους λιμένας και τόπους εξαγωγής. Τα φορτία ταύτα χαρακτηρίζονται ως «απόσυκα» και παραδίδονται αμέσως εις την υπηρεσίαν συγκεντρώσεως αποσύκων της ΣΥΚΙΚΗΣ, αποσυσκευαζόμενα, μερίμνη του εξαγωγέως, εντός προθεσμίας είκοσι (20) ημερών. Παρερχομένης απράκτου της προθεσμίας ταύτης, τα εν λόγω σύκα αποσυσκευάζονται μερίμνη της ΣΥΚΙΚΗΣ και δαπάναις του εξαγωγέως. 12.Τα μέσα μεταφοράς εις την αλλοδαπήν των σύκων και της συκοπάστας (αυτοκίνητα, πλοία κ.λπ.) ελέγχονται υπό του αρμοδίου ελεγκτού ως προς την καθαριότητα αυτών εν γένει ως και την εξασφάλισιν συνθηκών αποφυγής αναμολύνσεων. Εάν δεν πληρούνται αι προϋποθέσεις αύται, ανακαλείται υπό του Ελεγκτού το χορηγηθέν πιστοποιητικόν, μέχρις ότου ο ενδιαφερόμενος προβή εις την απεντόμωσιν του μέσου μεταφοράς. 13.Απαγορεύεται η φόρτωσις προς εξαγωγήν σύκων δια τα οποία δεν εξεδόθη το εν άρθρω 1 πιστοποιητικόν ποιότητος. Επίσης, απαγορεύεται η καθ’ οιονδήποτε τρόπον παραποίησις εγγράφων, δελτίων κ.λπ. προς παραπλάνησιν του ελέγχου και αντικανονικήν εξαγωγήν του προϊόντος. Άρθρον 9. Καταργούμεναι διατάξεις. Από της ενάρξεως ισχύος του παρόντος καταργούνται: 1.Το υπ’ αριθ.29/22.12.60-11-1-61 Β.Δ. «περί τροποποιήσεως και συμπληρώσεως των από 14.8.52, 10.9.54 και 25.10.58. Β.Δ. «περί συλλογής, αποξηράνσεως, αποστειρώσεως, συσκευασίας και εμπορίας σύκων», και 2.Το υπ’ αριθ.53/12.2.64-15.2.64 Β.Δ. «περί τυποποιήσεως συσκευασίας και ποιοτικού ελέγχου των προς εξαγωγήν σύκων». (Αντί της σελ.841(α) Σελ.841(β) Τεύχος 671-Σελ.121 Επεξεργασία και εμπορία σύκων 16.Μ.β.8 Άρθρον 10. Ισχύς. Η ισχύς του παρόντος άρχεται από 1ης Αυγούστου 1978. Εις τον επί του Εμπορίου Υπουργόν, ανατίθεμεν την δημοσίευσιν του παρόντος, εις δε τον επί της Γεωργίας Υπουργόν την εκτέλεσιν αυτού. Άρθρον 1. Εξαγώγιμον είδος – προϋποθέσεις Εξαγωγής. 1.Αι διατάξεις του παρόντος αφορούν εις τα εξαγόμενα εις την αλλοδαπήν ξηρά σύκα και συκοπάστα. 2.Η εξαγωγή ξηρών σύκων και συκοπάστας επιτρέπεται μόνον εφόσον ταύτα πληρούν τους όρους του παρόντος διατάγματος και συνοδεύωνται υπό του εν παρ.1 του άρθρου 12 του Ν.Δ.3999/1959 διαλαμβανομένου πιστοποιητικού ποιοτικού ελέγχου. Άρθρον 2. Εμπορικοί ποιοτικοί τύποι ξηρών σύκων. 1.Τα εξαγόμενα ξηρά σύκα κατατάσσονται εις τους κάτωθι εμπορικούς ποιοτικούς τύπους: α)Εμπορικός ποιοτικός τύπος Α’ «GRADE A» ή «EXTRA» ή «FANCY» (πρώτη ποιότης). β)Εμπορικός ποιοτικός τύπος Β’ «GRADE B» ή «CHOICE» (δευτέρα ποιότης). γ)Εμπορικός ποιοτικός τύπος Γ’ «GRADE C» ή «COMMERCIAL» ή «CURRENT» (τρίτη ποιότης). δ)Εμπορικός ποιοτικός τύπος Δ’ «GRADE D» ή «STANDARD» (τετάρτη ποιότης). 2.Τα σύκα των ανωτέρω εμπορικών ποιοτικών τύπων πρέπει μετά την τυποποίησιν και συσκευασίαν αυτών να εμφανίζουν τα εις το άρθρον 3 αναφερόμενα χαρακτηριστικά ποιότητος. Άρθρον 3. Χαρακτηριστικά εμπορικών ποιοτικών τύπων  ξηρών σύκων. 1.Εις το εμπορικόν ποιοτικόν τύπον Α’ κατατάσσονται βρώσιμα σύκα, συγκομισθέντα απολύτως ώριμα, λεπτόφλοια, μελιτώδους συστάσεως, ανοικτού ομοιομόρφου κιτρινωπού χρώματος, απολύτως καθαρά, παρουσιάζοντα ομοιομορφίαν μεγέθους κατά 90% και αριθμόν σύκων κατά χιλ/μον ουχί ανώτερον του 62. Απαγορεύεται η κατάταξις σύκων εις τον τύπον τούτον εφ όσον: α)Το ποσοστόν των εσωτερικών και εξωτερικών βλαβών, εξ οιασδήποτε αιτίας προερχομένων υπερβαίνει συνολικώς το 10% εις αριθμόν σύκων. β)Το ποσοστόν των εξ εντόμων προσβεβλημένων υπερβαίνει το 4% εις αριθμόν σύκων, του ποσοστού τούτου συνυπολογιζομένου εις το ανωτέρω συνολικόν ποσοστόν βλαβών 10% και γ)Περιέχουν οιονδήποτε ποσοστόν αποσύκων. 2.Εις τον εμπορικόν ποιοτικόν τύπον Β’ κατατάσσονται βρώσιμα σύκα, συγκομισθέντος ώριμα, καθαρά, μάλλον λεπτόφλοια, μελιτώδη, εμφανίζοντα σχετικήν ομοιομορφίαν χρώματος, ομοιομορφίαν μεγέθους κατά ποσοστόν 85% και αριθμόν σύκων κατά χιλ/μον ουχί ανώτερον του 72. Απαγορεύεται η κατάταξις σύκων εις τον τύπον τούτον εφ όσον: α)Το ποσοστόν των εσωτερικών ή εξωτερικών βλαβών, εξ οιασδήποτε αιτίας προερχομένων, υπερβαίνει συνολικώς το 15% εις αριθμόν σύκων. β)Το ποσοστόν των εντόμων προσβεβλημένων υπερβαίνει το 6% εις αριθμόν σύκων, του ποσοστού τούτου συνυπολογιζομένου εις το ανωτέρω συνολικόν ποσοστόν βλαβών 15% και γ)περιέχουν οιονδήποτε ποσοστόν αποσύκων. 3.Εις τον εμπορικόν ποιοτικόν τύπον Γ’ κατατάσσονται βρώσιμα σύκα, συγκομισθέντα ώριμα, καθαρά, εμφανίζοντα σχετικήν ομοιομορφίαν χρώματος και με ολιγώτερον εμφανή τα χαρακτηριστικά του δευτέρου ποιοτικού τύπου ως προς το λεπτόφλοιον και μελιτώδες, ομοιομορφίαν μεγέθους εις ποσοστόν 75% και αριθμόν σύκων κατά χιλ/μον ουχί ανώτερον του 80. Απαγορεύεται η κατάταξις σύκων εις τον τύπον τούτον εφ όσον. α)Το ποσοστόν των εσωτερικών ή εξωτερικών βλαβών, εξ οιασδήποτε αιτίας προερχομένων, υπερβαίνει συνολικώς το 20% εις αριθμόν σύκων. β)Το ποσοστόν των εξ εντόμων προσβεβλημένων υπερβαίνει το 10% εις αριθμόν σύκων, του ποσοστού τούτου συνυπολογιζομένου εις το ανωτέρω συνολικόν ποσοστόν βλαβών 20% και γ)Περιέχουν ποσοστόν αποσύκων ανώτερον του 2% εις αριθμόν σύκων. 4.Εις τον εμπορικόν ποιοτικόν τύπον Δ’ κατατάσσονται βρώσιμα σύκα, συγκομισθέντα ώριμα, καθαρά και των οποίων ο αριθμός κατά χιλ/μον δεν υπερβαίνει τα 94. Απαγορεύεται η κατάταξις σύκων εις τον τύπον τούτον εφ όσον: α)το ποσοστόν των εσωτερικών ή εξωτερικών βλαβών, εξ οιασδήποτε αιτίας προερχομένων, υπερβαίνει συνολικώς το 25% εις αριθμόν σύκων. β)το ποσοστόν των εξ εντόμων προσβεβλημένων υπερβαίνει το 12% εις αριθμόν σύκων, του ποσοστού τούτου συνυπολογιζομένου εις το ανωτέρω συνολικόν ποσοστόν βλαβών 25% και γ)περιέχουν ποσοστόν αποσύκων ανώτερον του 4% εις αριθμόν σύκων. 5.Τα σύκα απάντων των ανωτέρω εμπορικών ποιοτικών τύπων πρέπει να είναι απηλλαγμένα ξένων ουσιών και καλώς συσκευασμένα. Το ποσοστόν της περιεχομένης υγρασίας δεν πρέπει να υπερβαίνει το 24%. Δι’ ειδικάς επεξεργασίας μαλακώματος του φλοιού δύναται να επιτρέπεται και υπέρβασις της εν λόγω υγρασίας, εφ όσον διασφαλίζεται η καλή συντήρησις τούτων. Η υγρασία των σύκων προσδιορίζεται βάσει των ισχυουσών μεθόδων του Γενικού Χημείου του Κράτους. 6.Σύκα, μη πληρούντα τους εις τας προηγουμένας παραγράφους καθοριζομένους όρους, χαρακτηρίζονται ως μη βρώσιμα και κατατάσσονται εις την κατηγορίαν των αποσύκων. Άρθρον 4. Εμπορικοί ποιοτικοί τύποι συκοπάστας. 1.Η εξαγομένη συκοπάστα κατατάσσεται εις τους κάτωθι εμπορικούς τύπους: α)Εμπορικός ποιοτικός τύπος Α’ ή «FINEST» και  β)Εμπορικός ποιοτικός τύπος Β’ ή «CHOICE». 2.Η συκοπάστα των ανωτέρω κατηγοριών πρέπει κατά το στάδιον της αποστολής της μετά την τυποποίησιν και συσκευασίαν να εμφανίζει τα εις το άρθρον 5 χαρακτηριστικά ποιότητος. Άρθρον 5. Χαρακτηριστικά εμπορικών ποιοτικών τύπων συκοπάστας. 1.Η κατατασσόμενη εις τον εμπορικόν ποιοτικόν τύπον Α’ συκοπάστα δύναται να παραχθή εκ σύκων οιουδήποτε (Αντί της σελ.839(α) Σελ.839(β) Τεύχος 671-Σελ.119 Επεξεργασία και εμπορία σύκων 16.Μ.β.8 ποιοτικού τύπου υπό την προϋπόθεσιν ότι ταύτα ελεγχόμενα προ της αλέσεώς των δεν εμφανίζουν συνολικάς, εσωτερικάς βλάβας ανωτέρας του 10% εις αριθμόν σύκων, εξ ων εντομολογικάς προσβολάς μέχρι 5% και ότι έχουν υποστή προηγουμένως έκπλυσιν δια θερμού ύδατος συνεχούς ροής και εν συνεχεία αφυδάτωσιν τοιαύτην ώστε η υγρασία αυτών να μη υπερβαίνει το 22%. Απαγορεύεται η κατάταξις συκοπάστας εις τον εμπορικόν τούτον τύπον εφ όσον κατόπιν εργαστηριακής εξετάσεως του δείγματος, διαπιστωθή ότι έστω και εις ένα υπόδειγμα των 100 γραμμαρίων εκ του δείγματος της συκοπάστας: α)ο αριθμός κεφαλών εντόμων είναι ανώτερος των 13,  β)ο αριθμός τεμαχίων εντόμων υπερβαίνει τα 50, γ)ο αριθμός ακάρεων υπερβαίνει τα 50 και δ)ανευρεθούν περιττώματα ή τρίχες μυών. 2.Η κατατασσομένη εις τον εμπορικόν ποιοτικόν τύπον Β’ συκόπαστα δύναται να παραχθή εκ σύκων οιουδήποτε ποιοτικού τύπου υπό την προϋπόθεσιν ότι ταύτα, ελεγχόμενα προ της αλέσεώς των, δεν εμφανίζουν συνολικάς εσωτερικάς βλάβας ανωτέρας του 20% εις αριθμόν σύκων, εξ ων εντομολογικάς προσβολάς μέχρι 10% και ότι έχουν υποστή προηγουμένως έκπλυσιν δια θερμού ύδατος συνεχούς ροής και εν συνεχεία αφυδάτωσιν τοιαύτην ώστε η υγρασία αυτών να μη υπερβαίνη το 22%. Απαγορεύεται η κατάταξις συκοπάστας εις τον εμπορικόν τούτον τύπον εφ όσον κατόπιν εργαστηριακής εξετάσεως του δείγματος διαπιστωθή ότι έστω και εις ένα υπόδειγμα των 100 γραμμαρίων εκ του δείγματος της συκοπάστας: α)ο αριθμός κεφαλών εντόμων είναι ανώτερος των 20 β)ο αριθμός τεμαχίων εντόμων υπερβαίνει τα 70 γ)ο αριθμός ακάρεων υπερβαίνει τα 60 και δ)ανευρεθούν περιττώματα ή τρίχες μυών. 3.Απαγορεύεται η εξαγωγή συκοπάστας προς Η.Π.Α. και Καναδά, εφ όσον αυτή δεν έχει τα χαρακτηριστικά του Α’ εμπορικού ποιοτικού τύπου. Άρθρον 6. Μέσα και μορφαί συσκευασίας ξηρών σύκων  και συκοπάστας. 1.Τα κατά το άρθρον 3 του παρόντος ποιοτικώς διαχωριζόμενα σύκα προσφέρονται εις τας αγοράς του εξωτερικού επεξειργασμένα κατά τας εκάστοτε απαιτήσεις των αγοραστών και συσκευάζονται εντός ξυλοκιβωτίων, χαρτονοκιβωτίων, χαρτοκιβωτίων, λευκοσιδηρών δοχείων κλπ. Τα ξυλοκιβώτια πρέπει να είναι επενδεδυμένα εσωτερικώς δια κηροχάρτου ή πολυαιθυλενίου ή ετέρων πλαστικών υλικών. Δια τα χαρτονοκιβώτια και τα χαρτοκιβώτια η ανωτέρω επένδυσις είναι υποχρεωτική μόνον εφ’ όσον εντός τούτων συσκευάζονται σύκα χύμα ή εις μη επενδεδυμένους (γυμνούς) ορμαθούς. Σύκα χύμα ή εις γυμνούς ορμαθούς δύνανται να συσκευάζονται και εντός σάκκων εξ ιούτης η καννάβεως κ.λπ., υπό τον όρον όπως οι σάκκοι είναι επενδεδυμένοι εσωτερικώς δια σάκκων εκ χάρτου ή εκ πολυαιθυλενίου ή εκ λεπτού βαμβακερού υφάσματος, αναλόγως της προτιμήσεως του αγοραστού. Η περιεκτικότης εκάστου των ανωτέρω μέσων συσκευασίας δεν δύναται να υπερβαίνει τα 25 χιλ/μα. 2.Τα μη βρώσιμα σύκα (απόσυκα) πρέπει να είναι συσκευασμένα εις σάκκους, περιεκτικότητος ούχί μικροτέρας των 25 χιλ/μων ή να μεταφέρωνται χύμα εντός του μεταφορικού μέσου. 3.Η κατά το άρθρον 4 του παρόντος ποιοτικώς διαχωριζομένη συκοπάστα συσκευάζεται είτε εντός ξυλοκιβωτίων, χαρτοκιβωτίων, χαρτονοκιβωτίων, επενδεδυμένων εσωτερικώς δια καταλλήλου αδιαβρόχου χάρτου ή δια λοιπών πλαστικών υλικών είτε εντός λευκοσιδηρών δοχείων. Η περιεχτικότης εκάστου των ανωτέρω μέσων συσκευασίας δεν δύναται να υπερβαίνει τα 40 χιλ/μα. 4.Άπαντα τα χρησιμοποιούμενα δια την συσκευασίαν υλικά πρέπει να είναι καινουργή, ξηρά και άοσμα. Ειδικώτερον τα ξύλινα κιβώτια πρέπει να είναι ορθογώνια, κατεσκευασμένα εξ αόσμου ξυλείας, επιμελώς πλανισμένα εξωτερικώς, απαγορευμένης της χρησιμοποιήσεως ξυλείας και πεύκης. 5.Αι μορφαί συσκευασίας των σύκων και συκοπάστας εκφράζονται δια των κάτωθι επικρατούντων εις την διεθνή αγοράν όρων: α)Δια τους ορμαθούς σύκων (τσαπέλες) χρησιμοποιείται ο όρος «STRING FIGS». Σελ.840(β) Τεύχος 671-Σελ.120 β)Δια τα εις πακέτα εσχισμένα σύκα, διατεταγμένα εις επαλλήλους σειράς, χρησιμοποιείται ο όρος «LAYER». γ)Δια πακέτα περιέχοντα ολόκληρα σύκα εις επαλλήλους σειράς, αναλόγως της προσδιδομένης εις έκαστον σύκον μορφής, χρησιμοποιούνται οι όροι «PROTOBEN», «LERIDA», «GUIRLAND», «ROUND» κ.λπ. δ)Δια σύκα χύμα χρησιμοποιείται ο όρος «LOOSE». ε)Δια σύκα χύμα εντός πλαστικών σακκιδίων ή τοιούτων εκ σελλοφάν χρησιμοποιείται ο όρος «LOOSE IN BAGS». στ)Δια σύκα χύμα εντός χαρτονοκυτίων χρησιμοποιείται ο όρος «LOOSE IN CARTONS». ζ)Δια την συκοπάσταν χρησιμοποιείται ο όρος «FIG PASTE» ή αντίστοιχος όρος εις ετέραν ξένην γλώσσαν. 6.Δια την ειδικωτέραν συσκευασίαν των σύκων εις σταυρούς η διάμετρος της ετικέττας πρέπει να είναι μικροτέρα, κατ’ ανώτατον όριον, 10% της διαμέτρου της γιρλάντας. Άρθρον 7. Σήμανσις. 1.Έκαστον μέσον συσκευασίας σύκων ή συκοπάστας πρέπει να φέρει εξωτερικώς, αναγεγραμμένας ευκρινώς δια πυρογραφίας ή δι’ ανεξιτήλου μελάνης ή δι’ ετικεττών καλώς επικολλωμένων επ’ αυτού, υποχρεωτικώς, τας κάτωθι ενδείξεις: α)Το ονοματεπώνυμο του εξαγωγέως ή το εγκεκριμένον εμπορικόν σήμα τούτου ή και αμφότερα. β)Την γενικήν ένδειξιν προελεύσεως των σύκων και συκοπάστας και προαιρετικώς την τοπικήν τοιαύτην ως κάτωθι: αα)Η γενική ένδειξις προελεύσεως των σύκων δηλούται δια των λέξεων «Ελληνικά σύκα» (GREEK FIGS) ή αντιστοίχων λέξεων εις γλώσσαν ετέρας Χώρας. Εφ όσον τίθεται και η τοπική ένδειξις προελεύσεως των σύκων αύτη πρέπει να ανταποκρίνηται εις την πραγματικήν περιφέρειαν προελεύσεως αυτών και να δηλούται δια των λέξεων «GROWN IN CALAMATA» δια τα σύκα Μεσσηνίας, «GROWN IN LACONIA» δια τα σύκα Λακωνίας κ.ο.κ. ββ)Η γενική ένδειξις προελεύσεως της συκοπάστας δηλούται δια των λέξεων «Ελληνική συκοπάστα» ή αντιστοίχων λέξεων εις γλώσσαν ετέρας Χώρας. γ)Τον εμπορικόν ποιοτικόν τύπον, ως εν άρθροις 2 και 4 αντιστοίχως ορίζεται. δ)Την μορφήν συσκευασίας. ε)Το καθαρόν βάρος κατά το ισχύον εις την χώραν προορισμού σύστημα μονάδων. στ)Το έτος εσοδείας, και ζ)Το Κρατικόν Σήμα, το ορισθέν συμφώνως τω άρθρω 19 παρ.8 του Ν.4035/1960 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». 2.Έκαστος ορμαθός ή πακέττον σύκων περιτυλιγμένον δια σελοφάν πρέπει να φέρη επικεκολλημένην έγχρωμον ετικέτταν καλλιτεχνικής συνθέσεως, αναγράφουσαν τας εν τη προηγουμένη παραγράφω ενδείξεις, εξαιρέσει των περιπτώσεων γ’, στ’ και ζ’. Εις περιπτώσεις συσκευασίας σύκων εντός πλαστικών σακκιδίων πρέπει να αναγράφωνται επ’ αυτών αι ως άνω ενδείξεις. 16.Μ.β.8 Επεξεργασία και εμπορία σύκων 3.Απογορεύεται η αναγραφή επί των μέσων συσκευασίας της λέξεως «STERILISED» ή αντιστοίχου λέξεως εις ετέραν ξένην γλώσσαν προς απόδοσιν της λέξεως «απεντομωμένα». Δια τα απεντομωμένα σύκα πρέπει να χρησιμοποιήται αποκλειστικώς η λέξις «FUMIGATED». Η σήμανσις των μέσων συσκευασίας δια της λέξεως «FUMIGATED» δύναται να παραλείπηται, εις τα περιπτώσεις τούτο ήθελεν ζητηθή εγγράφως παρά του εισαγωγέως. 4.Ο όρος «απόσυκα», δηλούνται δια της φράσεως «FIGS FOR INDUSTRY» ή αντιστοίχου φράσεως ετέρας ξένης γλώσσης αναλόγως της χώρας προορισμού. Η σήμανσις των σάκκων των περιεχόντων απόσυκα, προοριζομένα δι’ εξαγωγήν δια της ως άνω ενδείξεως είναι υποχρεωτική.